open-index/open-wikipedia-markdown huggingface dataset:
נתן רחלין

**נתן גריגורייביץ' רחלין** (ברוסית: **Натан Григорьевич Рахлин**; באוקראינית: **Натан Григорович Рахлін**; 10 בינואר 1906 (28 בדצמבר 1905 לפי הלוח היוליאני) –  28 ביוני 1979) היה מנצח תזמורת סובייטי ממוצא יהודי אוקראיני. נודע בעיקר כפרשן קונצ'רטי לפסנתר מאת בטהובן וצ'ייקובסקי, הסימפוניות של דבוז'אק והפואמות הסימפוניות מאת ליסט.

## קורות חיים
נולד בסנובסק למשפחה יהודית ענייה, שבניה היו מוכשרים מבחינה מוזיקלית. בין השנים 1923–1927 למד בקונסרבטוריון קייב וב-1930 הוסמך כמנצח תזמורת סימפונית.

בשנים 1932–1934 ניצח על תזמורת רדיו חארקיב. בשנים 1934–1935 עבד בקישינב ולאחר מכן בדונצק עד 1937 אז מונה למנצחה הראשי ולמנהלה המוזיקלי של תזמורת ברית המועצות בקייב, בתפקיד זה כיהן עד כיבוש העיר ב-1941 אז מונה למנצחה הראשי ולמנהלה המוזיקלי של תזמורת ברית המועצות במוסקבה (כיום התזמורת הסימפונית הממלכתית של רוסיה). בשנת 1945 שב לקייב, שם ניצח על התזמורת עד 1962. במקביל כיהן כמורה בקונסרבטוריון של קייב מ-1938 עד 1941 ושוב מ-1946 עד 1966 בדרגת פרופסור.

בשנת 1966 עבר לקאזאן, בה הקים את התזמורת הפילהרמונית של טטרסטן, עליה ניצח עד מותו. הזמין לעבודה בתזמורת את חברו גיאורגי מיכאילוביץ קנטור. במקביל כיהן כפרופסור בקונסרבטוריון של קאזאן.

## פרסים והוקרה
* 1948 - אמן העם של ברית המועצות
* 1952 - פרס סטלין
* שתי הענקות של עיטור לנין

## קישורים חיצוניים

* חגיגות 100 שנה לנתן רחלין, 6 באפריל 2006
* ערך מהאנציקלופדיה האוקראינית
* פרופיל
* 

קטגוריה:מנצחים יהודים אוקראינים
קטגוריה:מעוטרי עיטור לנין
קטגוריה:מעוטרי עיטור אות הכבוד
קטגוריה:מעוטרי עיטור מהפכת אוקטובר
קטגוריה:מנהלים מוזיקליים יהודים
קטגוריה:סובייטים שנולדו ב-1906
קטגוריה:סובייטים שנפטרו ב-1979
יחסי גיאנה–טורקיה

**יחסי גיאנה–טורקיה** הם היחסים הדיפלומטיים הרשמיים שבין **[[גיאנה|הרפובליקה השיתופית של גיאנה]]** לבין **[[טורקיה|הרפובליקה הטורקית]]**.

## סקירה כללית
בין הרפובליקה השיתופית של גיאנה לבין הרפובליקה הטורקית מתקיימים יחסים דיפלומטיים.

במהלך הוועידה השישית של ארגון הסחר העולמי בחודש דצמבר 2005 בהונג קונג נחתם הסכם שיתוף פעולה כלכלי בין גיאנה לבין טורקיה. באוקטובר 2009 ביקר נשיא גיאנה בהרט ג'גדאו יחד עם שר הכלכלה והאוצר של גיאנה באיסטנבול שבטורקיה על מנת להשתתף בכינוס הבנק העולמי השנתי.

ב-2010 הוערך הסחר שבין שתי המדינות ב-8 מיליון דולר אמריקאי, מהם 5.5 מיליון ייצוא טורקי לגיאנה ו-2.5 מיליון ייבוא טורקי מגיאנה.

## נציגויות דיפלומטיות
* גיאנה אינה מיוצגת בטורקיה, הן בדרג השגרירות והן בדרג הקונסולרי.
* טורקיה אינה מיוצגת בגיאנה, הן בדרג השגרירות והן בדרג הקונסולרי. טורקיה האמינה את שגרירותה שבקראקס, בירת ונצואלה, על גיאנה.

## קישורים חיצוניים
* היחסים שבין טורקיה לגיאנה, אתר משרד החוץ הטורקי

קטגוריה:ערכים ללא קטגוריות פיזיות - יחסי חוץ
דונסנטפאל

**דונסנטפאל** (בהונגרית: **Dunaszentpál**) הוא כפר במחוז גיור-מושון-שופרון שבצפון-מערב הונגריה.

בדונסנטפאל חיו 13 יהודים בשנת 1880.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
האמבל בנדל

**האמבל בנדל** (באנגלית: **Humble Bundle**; בתרגום חופשי לעברית: **חבילה צנועה**) הוא אתר אינטרנט להפצה דיגיטלית של חבילות של משחקי וידאו, במתכונת "שלם כפי יכולתך". האתר ידוע בכך שהוא מאפשר ללקוח לחלק את הסכום בין מפתחי המשחק וארגוני צדקה בנושאים שונים. האתר גם תומך במשחקים שמפותחים על ידי אנשים עצמאיים (משחקי אינדי) וללא DRM. עד סוף יוני 2019 נתרם באתר סכום של כ-150 מיליון דולר אמריקאי לטובת מעל 50 ארגוני צדקה שונים, בהם קרן החזית האלקטרונית, הצלב האדום האמריקאי,   ועוד.

## היסטוריה
האתר נוסד ב-2010 על ידי היזם והמפתח העצמאי האמריקאי ג'ף רוזן, ששם לב להצלחה של חבילות משחקים בסטים ומכירות גבוהות של משחקים במתוכנת "שלם כפי יכולתך".

רוזן רצה שהליך הקנייה יהיה כמה שיותר ידידותי למשתמש, ועל כן לא חייב את הקונים להרשם לאתר. עוד הוא הוסיף את האפשרות לתת חלק מן הכסף לארגוני צדקה שונים, כמו Child's Play.

באוקטובר 2017 החברה נקנתה על ידי תאגיד IGN. הוחלט כי המתכונת העסקית לא צפויה להשתנות.

## פעילויות עסקיות
### Humble Weekly Bundle
זוהי החבילה הנפוצה ביותר באתר. לכל חבילה יש מספר מאפיינים דומים:
* **כדאיות** – כל חבילה נמכרת בהנחה של עשרות אחוזים ביחס למחיר הבסיסי.
* **זמינות** – כל חבילה זמינה לאורך זמן של שבועיים בלבד. לאחר מכן היא תוחלף באחרת.
* **שיטת התשלום** – כל חבילה כולל 3 דירוגים:
*# שלם דולר 1 או יותר – בדירוג זה הלקוח יקבל מספר פריטים בסיסיים
*# שלם מעל הממוצע – בדירוג זה הלקוח יקבל בנוסף לפרטי הדירוג הנמוך יותר עוד מספר פריטים
*# שלם מעל X דולר – בדירוג זה הלקוח יקבל את כל מה שהחבילה מציעה
* **חלוקת התשלום** – ניתן לחלק את התשלום בין שלוש קטגוריות: מפתחי התוכן של החבילה, ארגוני צדקה שונים ו-Humble Tip.

עד לשנת 2015 האתר הציע רק חבילות הקשורות משחקי וידאו למחשב, אך מאז ישנן גם הצעות לספרים דיגיטליים, קומיקס ותוכנות מחשב.

### Humble Store
חנות לקניית משחקים נפרדים, לרוב עם הצעות הנחה על משחקי אינדי. כ-10 אחוזים מכל קניה עוברים לארגוני צדקה.

### Humble Monthly/Humble Choice
חבילה חודשית מתחלפת בעלות 12 דולרים, שכוללת אחד או שני משחקי טריפל A, ובנוסף עוד 4–6 משחקי אינדי שנחשפים בתחילת החודש שלאחר מכן.

בדצמבר 2019, Humble Monthly שינה את מתכונתו ל-Humble Choice: מעתה כל המשחקים גלויים למשתמש, אבל המחירים עלו לכדי 15\20 דולרים לחודש.

בנוסף, בהתחברות ל humble choice תתקבל גישה ל humble trove: רשימה של משחקי אינדי ללא drm שכלולים בשירות.

## קישורים חיצוניים

* 

* 

קטגוריה:אתרי מסחר אלקטרוני אמריקאיים
קטגוריה:אתרי אינטרנט שהושקו ב-2010
פר (כפר)

**פר** (בהונגרית: **Pér**) הוא כפר במחוז גיור-מושון-שופרון שבצפון-מזרח הונגריה. כמו יישובים רבים באירופה, גם אוכלוסיית קאנו קטנה משמעותית בשנים האחרונות, מ-546 תושבים בשנת 1990 עד 363 תושבים בשנת 2018 (ירידה של כ-30%).

במפקד שנערך בשנת 2011, 89.4% מהאוכלוסייה הצהירו שהם הונגרים, 0.2% צוענים, 0.8% גרמנים, 0.4% רומנים ו- 10.5% נמנעו. החלוקה הדתית הייתה כדלהלן: 54.5% קתולית, רפורמה 8.8%, לותרנית 2%, ללא דת 6.5% ו- 27.2% לא הצהירו.

## יהודי פר
בפר חיו במהלך השנים מעט יהודים 

## קישורים חיצוניים

*  

## הערות שוליים

קטגוריה:הונגריה: כפרים
Seasons in the Sun

"**Seasons in the Sun**" (בעברית: "**עונות בשמש**") הוא גרסה אנגלית של שירו של הזמר-יוצר הבלגי ז'אק ברל "**Le Moribond**" (הגוסס), למילים של המשורר האמריקאי רוד מקיואן. השיר הפך ללהיט בינלאומי ב-1974 בביצוע הזמר הקנדי טרי ג'קס, ונמכר ברחבי העולם ביותר מ-10 מיליון עותקים. ב-1999 הגיע השיר למקום ראשון ברשימת שירי חג המולד בבריטניה בביצוע להקת וסטלייף.

## ההקלטה של טרי ג'קס

בשנת 1973 הקליט טרי ג'קס את השיר "Seasons in the Sun" בוונקובר שבקנדה יחד עם אשתו סוזן. הם החליטו להקליט את השיר אחרי שהביץ' בויז זנחו את ההקלטה שלהם לשיר בהפקתו של טרי ג'קס.

ג'קס הוציא את הסינגל בלייבל משלו בשם "Goldfish Records". השיר "Put the Bone In" על הקבורה של כלב מחמד הופיע בצד ב' של התקליטון. עד מהרה הגיע השיר למקומות הראשונים במצעדי הפזמונים בארצות הברית, קנדה ובממלכה המאוחדת, והסינגל נמכר ביותר מ-14 מיליון עותקים ברחבי העולם.

בארצות הברית יצא הסינגל בדצמבר 1973 וחודש אחר כך נכנס למצעד בילבורד הוט 100. ב-2 במרץ 1974 הגיע השיר למקום הראשון בהוט 100 ונשאר שם שלושה שבועות. השיר שהה ב-40 המקומות הראשונים עד יום הזיכרון של ארצות הברית. הגרסה של ג'קס נכנסה גם למצעד Adult contemporary music. השיר דורג במקום השני ברשימת שירי הבילבורד לשנת 1974. טרי ג'קס הוציא סינגלים נוספים שזכו להצלחה בינונית בקנדה, אבל בארצות הברית השיר "Seasons in the Sun" היה להיטו היחיד. בקנדה הגיע הסינגל למקום הראשון במצעד מגזין RPM ב-26 בינואר 1974, ושהה שם במשך ארבעה שבועות.

ג'קס הקליט גם גרסה של השיר בשפה הגרמנית עם מילים מאת גרד מולר שוואנק בשם "In den Gärten der Zeit".

## מיקומי שיא
### גרסת טרי ג'קס

### גרסת ווסטלייף

## נתוני מכירות

## גרסאות נוספות
ההקלטה הראשונה של השיר בגרסה האנגלית יצאה בשנת 1963 באלבום Time to Think של שלישיית קינגסטון.

להקת The Fortunes הקליטה את השיר ב-1968.

גרסת כיסוי של בובי רייט הגיעה לארבעים הראשונים במצעד Hot Country Songs של מגזין בילבורד בשנת 1974.

להקת הפופ מהונג קונג The Wynners  הקליטה גרסת כיסוי ב-1974 שיצאה באלבומה Listen to the Wynners.

להקת וסטלייף ביצעה גרסת כיסוי של השיר ב-1999 שנכלל באלבום "Westlife".

גרסה עברית של השיר המקורי של ברל "Le Moribond" בוצעה בעברית בשם "הגוסס" על ידי ישראל גוריון במופע ובאלבום "עולמו של ז'אק ברל".

## קישורים חיצוניים

* איתמר זוהר, עוד שיר של ז'אק ברל ששינה את חיינו

## הערות שוליים

קטגוריה:סינגלים מ-1973
קטגוריה:שירי נירוונה
קטגוריה:שירים באנגלית
קטגוריה:שירים שנכתבו על ידי רוד מקיואן
קטגוריה:שירים על הקיץ
קטגוריה:שירים על השמש
קטגוריה:שירים על מוות
קטגוריה:שירים על פרידה
קטגוריה:בלדות פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
יחסי סיישל–סין

[ממוזער|נשיא סיישל [ג'יימס מישל נפגש עם שגרירת סין בסיישל, 2014]]
**יחסי סיישל–סין** הם היחסים שבין **[[הרפובליקה העממית של סין]]** ל**[[סיישל|רפובליקה של סיישל]]**.

## קשרים פוליטיים
היחסים דיפלומטיים בין סין לסיישל החלו ב־30 ביוני 1976. סין החלה לספק לסיישל סיוע דיפלומטי בשנת 1977, שכלל דברים כמו הקמת בית ספר פוליטכני ופיתוח דיור בלה ממל . בשנת 2002 ייצאה סין סחורות בשווי 1.48 מיליון דולר, תוך ייבוא של 100,000 דולר בלבד מסיישל. השגריר הסיני הנוכחי בסיישל הוא ואנג וייגואו, העומד בראש השגרירות בסן לואי, באי מאהה. השגריר הנוכחי בסין מסיישל הוא פיליפ לה גאל.

בשנת 2011 ממשלת סיישל הציעה לסין את האפשרות להקים נמל בסיישל שיספק אוניות שנלחמות בפיראטיות מול חופי סומליה.

## קשרים כלכליים
### מימון פיתוח סיני לסיישל
בין השנים 2000–2011 כ-16 פרויקטים רשמיים של מימון פיתוח סיני שזוהו בסיישל באמצעות דוחות תקשורתיים שונים. פרויקטים אלה נעים בין הלוואת זיכוי בסך 300 מיליון יואן סיני בשנת 2007, עד לסכום של 321 מיליון תשלומי חוב בשנת 2011, ומענק סיוע בפיתוח בשווי 8 מיליון דולר בשנת 2011.

## קישורים חיצוניים

קטגוריה:ערכים ללא קטגוריות פיזיות - יחסי חוץ
יחסי אתיופיה–יפן

**יחסי אתיופיה–יפן** הם היחסים הדו-צדדיים שבין הרפובליקה הדמוקרטית הפדרלית של אתיופיה לבין יפן.

## היסטוריה
### היחסים עד מלחמת העולם השנייה
לשתי המדינות יש היסטוריה עשירה ובנוסף הצליחו לשמור על עצמאות מול מעצמות שניסו להשתלט עליהן, אתיופיה במלחמה האיטלקית-אתיופית הראשונה בסוף המאה ה-19 ויפן במלחמת רוסיה–יפן בתחילת המאה ה-20. כתוצאה מכך שתי המדינות הגדירו זו את זו כבעלות ברית אפשריות עד מלחמת העולם השנייה.

שתי המדינות חתמו על חוזה ידידות ומסחר בשנת 1930. בשנה שלאחר מכן, החלה אתיופיה לגשש לעבר בעלת בריתה האפשרית מאסיה, כאשר שר החוץ האתיופי הרוי וולדה סלאסי ביקר ביפן, והציג את הפירות שיכולה להניב ברית כלכלית וצבאית. הוא התקבל באהדה מצד משרדי הממשלה היפנים ואזרחי יפן, ובפרט מצד האולטרה-לאומנים היפנים שהיו מעוניינים בברית של "העמים הצבעוניים" בעולם, והאמינו כי אתיופיה תמלא תפקיד מכריע בברית כזו. הביקור המוצלח גרם להפצת שמועות לפיהן יורש העצר ממשפחת המלוכה האתיופית יינשא לנסיכה מהמשפחה הקיסרית היפנית. בהמשך כתב הרוי על ביקורו ביפן בספרו "מסמך יפן", בו שטח את תפישתו לפיה לאתיופיה ויפן חולקות קווי דמיון וכי הן צריכות להיות מודעות יותר זו לזו; עוד נכתב בספר כי יפן היא המודרנית והמשגשגת יותר משני הצדדים. בשנת 1933 הקימה אתיופיה קונסוליה של כבוד ביפן.

בשנת 1934 שתי ספינות תותחים יפניות ביקרו בג'יבוטי, עיר הנמל הראשית באתיופיה באותה עת. בהמשך אותה שנה, שלחה ממשלת יפן את צושידה יוטקה לסייר ולהשקיף באתיופיה. אף על פי שהיה מוטה ותמך בשמירה על עצמאות אתיופיה מפני כיבוש בריטי, צרפתי או איטלקי, והיה אופטימי בדבר הזדמנויות מסחריות אפשריות, חש צושידה כי אין ביכולתה של אתיופיה להשפיע על השאיפות האימפריאליסטיות של יפן.

למרות התקוות לברית בין שני העמים, ערב המלחמה האיטלקית-אתיופית השנייה בחרה ממשלת יפן לסייע לאיטליה, בעלת בריתה לברית מדינות הציר. שגריר יפן באיטליה, סוגימורה יוטארו, אמר ב-16 ביולי 1935 כי לארצו אין אינטרסים פוליטיים באתיופיה וכי תשמור על נייטרליות במקרה של מלחמה. דבריו עוררו זעם ביפן, שבה הייתה חיבה לאימפריה האפריקאית. בהמשך, בקשתה של אתיופיה ב-2 באוגוסט לסיוע נדחתה, וכך גם הבקשה להכרזה לפיה יפן עומדת לצידה של אתיופיה.

### היחסים אחרי מלחמת העולם השנייה
בשנת 1955 שתי המדינות ייסדו מחדש את היחסים הדיפלומטיים ביניהן, ושלוש שנים מאוחר יותר החליפו שגרירים. עד המהפכה באתיופיה בשנת 1974 מילאו משקיעים יפנים תפקיד מרכזי בתעשיית הטקסטיל האתיופית, אך לאחר המהפכה הולאמו נכסיהם. במהלך 1982 ו-1983 התפשרה ממשלת אתיופיה עם אזרחים יפנים שתבעו אותה בגין הלאמת נכסים. לאחר נפילת החונטה הצבאית האתיופית, הושבו הנכסים לבעליהם.

נכון לפברואר 2018 מתגוררים באתיופיה 240 יפנים.

## ראו גם
* יחסי אסוואטיני–יפן
* יחסי יפן–סומליה

## קישורים חיצוניים

*יחסי יפן–אתיופיה, באתר משרד החוץ היפני

קטגוריה:ערכים ללא קטגוריות פיזיות - יחסי חוץ
יחסי טורקיה–פלאו

**יחסי טורקיה–פלאו** הם היחסים הדיפלומטיים הרשמיים שבין **[[טורקיה|הרפובליקה הטורקית]]** לבין **[[פלאו|הרפובליקה של פלאו]]**.

## סקירה כללית
היחסים הדיפלומטיים הרשמיים שבין הרפובליקה הטורקית לבין הרפובליקה של פלאו כוננו ב-10 במאי 2007.

המסחר הכולל שבין שתי המדינות הגיע בשנת 2014 לשווי של קצת יותר ממיליון דולר אמריקאי כאשר מיליון דולר אמריקאי הם הייצוא הטורקי מפלאו והחלק הזניח הם הייצוא הפלאואני לטורקיה. עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות.

## נציגויות דיפלומטיות
* טורקיה אינה מיוצגת בפלאו בדרג השגרירות. טורקיה הסמיכה קונסול כבוד על פלאו והאמינה את שגרירותה שבטוקיו, בירת יפן, על פלאו.
* פלאו אינה מיוצגת בטורקיה, הן בדרג השגרירות והן בדרג הקונסולרי.

## קישורים חיצוניים
* היחסים שבין טורקיה לפלאו, אתר משרד החוץ הטורקי

קטגוריה:ערכים ללא קטגוריות פיזיות - יחסי חוץ
יחסי טורקיה–פיג'י

**יחסי טורקיה–פיג'י** הם היחסים הדיפלומטיים הרשמיים שבין **[[טורקיה|הרפובליקה הטורקית]]** לבין **[[פיג'י|הרפובליקה של פיג'י]]**.

## סקירה כללית
היחסים הדיפלומטיים הרשמיים שבין הרפובליקה הטורקית לבין הרפובליקה של פיג'י כוננו ב-17 בדצמבר 1975.

עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורום "טיקה" בו תורמת טורקיה מכספה למען התפתחות אזור האוקיינוס השקט, בו נמצאת פיג'י. מזכר הבנות בין שתי המדינות נחתם ב-28 בספטמבר 2009 בנושא תחבורה אווירית.

## ביקורים מדרג גבוה
### מפיג'י לטורקיה
* פרנק באינימרמה, ראש ממשלת פיג'י (2016)

## נציגויות דיפלומטיות
* טורקיה אינה מיוצגת בפיג'י, הן בדרג השגרירות והן בדרג הקונסולרי. טורקיה האמינה את שגרירותה שבוולינגטון, בירת ניו זילנד, על פיג'י.
* פיג'י אינה מיוצגת בטורקיה בדרג השגרירות. פיג'י מיוצגת בטורקיה בדרג הקונסולרי באמצעות קונסוליה רשמית שהיא מחזיקה באיסטנבול.

## קישורים חיצוניים
* היחסים שבין טורקיה לפיג'י, אתר משרד החוץ הטורקי

קטגוריה:ערכים ללא קטגוריות פיזיות - יחסי חוץ
משפחת דובינשטיין

**משפחת דובינשטיין** (באנגלית: **The Berenstain Bears**) היא סדרת אנימציה קנדית-סינית לילדים המבוססת על סדרת ספרי הילדים "דובי ברנשטיין" מאת סטאן ויאן ברנשטיין. 

הסדרה שודרה במקור ב-6 בינואר 2003 בערוץ PBS Kids. בישראל הסדרה שודרה בשנת 2009 בערוץ הופ!. הסדרה היא בת 3 עונות ו-137 פרקים באורך 30 דקות.

זוהי הסדרה השנייה המבוססת על סדרת הספרים "דובי ברנשטיין", לאחר הסדרה "דובי דווידוב".

## עלילה
משפחת דובינשטיין הם דובים אנתרופומורפיים, אשר פותרים הרבה בעיות בדרך המיוחדת שלהם בחיי היום-יום.

## דמויות ומדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.

## שידור

## קישורים חיצוניים
* 

* 

קטגוריה:ערוץ הופ!: תוכניות רכש
קטגוריה:סדרות הנפשה קנדיות
קטגוריה:סדרות טלוויזיה על משפחות
קטגוריה:סדרות PBS Kids
קטגוריה:דוביים בתרבות
שרקרק לבן גרון

**שרקרק לבן גרון** (שם מדעי: *Merops albicollis*) הוא מין של עוף ממשפחת השרקרקיים המצוי בטבע סביב אפריקה שמדרום לסהרה, אך נצפה פעם אחת גם בישראל ב-13 באוגוסט 2019, ליד בריכות המלח בק"מ 20, קרוב לאילת.

השרקרק מגיע לאורך 19–21 סנטימטרים ולמשקל 20–28 גרם. במראהו הוא מזכיר את השרקרק האירופי, אך הוא בעל גוונים ירוקים יותר עם עורף צהוב, פנים, צוואר ובטן לבנים וכנפיים וזנב בצבעים ירוקים, כתומים וכחולים. העיניים אדומות ומוקפות בפס שחור ובסנטר ומצח שחורים. המקור שחור ומעוקל מטה. שני הזוויגים דומים, אך הזכר בעל מחלצות זנב ארוכות ומפוארות יותר.

שרקרק לבן גרון מצוי בטבע באזורי אקלים צחיח למחצה בדרום הסהרה בקיץ, ובתנאים הטרופיים של יערות הגשם שבין סנגל לאוגנדה בחורף. מין זה נצפה באילת באוגוסט 2019. השרקרק מחפש במעופו טרף של חרקים כמו דבורים, צרעות וכן מינים של נמלים מעופפות וחיפושיות. הוא תופס את הטרף במרדף קצר והורג אותו עם חבטה כנגד ענף.

השרקרקים מקננים בחבורות על חוליות וצוקים מאבני חול, בהם הם חופרים קנים בעומק של כמה מטרים. הנקבה מטילה 6–7 ביצים עליהן דוגרים שני ההורים וכשהביצים בוקעות הגוזלים מקבלים טיפול גם מפרטי שרקרקים נוספים.

## קישורים חיצוניים

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:שרקרקיים
קטגוריה:ארץ ישראל: שרקרקיים
קטגוריה:עופות שמזדמנים לישראל
גור-אלקטרוטרנס

**גור-אלקטרוטרנס** (ברוסית: **СПб ГУП «Горэлектротранс»**; מילולית: "תחבורה חשמלית עירונית") הוא שמה של חברת תחבורה רוסית מהעיר סנקט פטרבורג האחראית להפעלת מערך החשמלית של סנקט פטרבורג והטרוליבוסים העירוניים.

נכון ל-2019 החברה מפעילה 83 קווים (46 קווי טרוליבוס, 37 קווי חשמליות) והיא גם מפעילה את מוזיאון התחבורה החשמלית בסנקט פטרבורג, זו אחת מחברות התחבורה הגדולות בצפון-מערב רוסיה ועובדים בה 1,100 עובדים.
## היסטוריה
החברה הוקמה בשנת 1907 בשם "מינהל למסילות הברזל העירוניות" (Управление городских железных дорог ,УГЖД) ונועד להפעיל את מערך הרכבות בעיר.

בשנת 1931 החברה הפכה לחברה ממשלתית בשם "לנטרמוואי" («Лентрамвай») ונוהל על ידי מחלקת התחבורה של עיריית לנינגרד. ב-1936 הפכה למינהל הטרוליבוסים והחשמליות של העירייה.

ב-1989 נכנס לתוקף החוק המאפשר פתיחת חברות ועסקים פרטיים ברוסיה והמינהל הפך לחברה פרטית בשם לנגור-אלקטרוטרנס (ТПО «Ленгорэлектротранс»). בשנת 1994 החברה הולאמה מחדש.

בשנת 2003 החלו תוכניות פיתוח ותקציב החברה גדל והיא כיום אחת מחברות התחבורה הגדולות במדינה.
## קישורים חיצוניים

* 

קטגוריה:סנקט פטרבורג: חברות
קטגוריה:סנקט פטרבורג: תחבורה
רכבת מוסקבה

ממוזער| הטבעת הקטנה של הרכבת במוסקבה בשנת 2007. 
**רכבת מוסקבה** (ברוסית: **Московская железная дорога**) היא חברת בת של חברת הרכבות הרוסית שמתפעלת מחצית מקוי הרכבת הפרברית ברוסיה ורבע מתנועת הנוסעים במדינה. החל משנת 2009 העסיקה החברה 73,600 עובדים. מרכז פעילותה ממוקם סמוך לכיכר קומסומולסקאיה במוסקבה.

החברה מפעילה שירותי רכבות ברוב מרכז רוסיה, כולל מוסקבה ופרבריה (למעט הרכבת לסנקט פטרבורג, המנוהלת על ידי "רכבת אוקטובר"), סמולנסק, ולדימיר, ריאזן, טולה, קלוגה, בריאנסק, אורול, ליפצק ומחוז קורסק.

## קווי רכבת
* הקו הפרברי ריאזאן
* הקו הפרברי קאזאן
* הקו הפרברי גורקי
* הקו הפרברי קורסק
* הקו הפרברי פאבצלסקי
* הקו הפרברי קייב
* הקו הפרברי בלארוס
* הקו הפרברי ריגה
* הקו הפרברי סביולובסקי
* הקו הפרברי ירוסלב
* טבעת הרכבת הקטנה במוסקבה
* טבעת הרכבת הגדולה במוסקבה

## ציר זמן לבנייה
ממוזער|תחנת הרכבת בלארוס במוסקבה
* 1861 מוסקבה - פטושקי
* 1862 מוסקבה - ניז'ני נובגורוד
* 1862 מוסקבה - סרגייב פוסאד
* 1865 מוסקבה - קולומנה - רייזאן
* 1868 סרפוחוב - טולה - אוריול - קורסק
* 1870 סרגייב פוסאד - אלכסנדרוב
* 1870 מוסקבה - מוז'ייסק - סמולנסק
* 1899 מוסקבה - סוחיניצ'י - בריאנסק
* 1900 מוסקבה - סביולובו
* 1908 רכבת הטבעת הקטנה במוסקבה
* 1943 - 1960 רכבת הטבעת הגדולה במוסקבה

## תחנות רכבת
* תחנת הרכבת בלארוס
* תחנת הרכבת קאזאן
* תחנת הרכבת קייב
* תחנת הרכבת קורסק
* תחנת הרכבת לנינגרד
* תחנת הרכבת פבלצקי
* תחנת הרכבת ריגה
* תחנת הרכבת סביולובסקי
* תחנת הרכבת ירוסלב

## ראו גם

* מסילות הברזל הרוסיות
* רכבת אוקטובר
* רכבות קרים
* רכבות ימאל
* רכבות דונצק
* רכבות אודסה

## קישורים חיצוניים

*  

## הערות שוליים

קטגוריה:מוסקבה: רכבות
קטגוריה:מחוז מוסקבה: תחבורה
קטגוריה:מוסקבה: חברות
קטגוריה:רוסיה: חברות רכבות
מייקל דנטה דימרטינו

**מייקל דנטה דימרטינו** (באנגלית: **Michael Dante DiMartino**; נולד ב-18 ביולי 1974) הוא במאי הנפשה אמריקאי וסופר שנודע בתור אחד היוצרים והמפיק בפועל של סדרות הטלוויזיה המונפשות אווטאר: כשף האוויר האחרון והאגדה של קורה, שתיהן בניקלודיאון.

## קריירה
דימרטינו עבד במשך שתים-עשרה שנים בקולנוע רומן, שם סייע לביים את "המלך היל" ואת "איש משפחה" בנוסף לסרט ההנפשה הקצר שלו, "אהבה אטומית", שהוקרן במספר פסטיבלי קולנוע נודעים.

ב-2002, דימרטינו חבר יחד עם בריאן קונייצקו כדי ליצור את הסדרה אווטאר: כשף האוויר האחרון, שזכתה להצלחה ביקורית אדירה ולפרס אמי לבידור בפריים טיים ולפרס אנני. בפרק הלפני אחרון של הסדרה ניתן לראות הקדשה לאביו של דימרטינו.

ב-14 באפריל 2012 הגיעה למסכים סדרת ההמשך לאווטאר: כשף האוויר האחרון, האגדה של קורה, שרצה למשך 4 עונות עד 2014. הסדרה זכתה לפחות שבחים מקודמתה.

ב-4 באוקטובר 2016 דימרטינו הוציא לאור נובלה שכתב בשם "Rebel Genius". העלילה עוקבת אחר גיאקומו בן ה-12 שמגלה שיש לו 'גאונות קוסמית', שהיא היצוג של הרוח היצירתית של אומן, בעולם שבו הבעה אמנותית היא מחוץ לחוק.

בספטמבר 2018 הוכרז כי קונייצקו ודימרטינו ישמשו כמפיקים בפועל של גרסת הלייב-אקשן של נטפליקס של אווטאר.

## חיים אישיים
דימרטינו נולד בורמונט. הוא למד בבית הספר לעיצוב ברוד איילנד יחד עם בריאן קוניצקו, איתו יצר את אווטאר: כשף האוויר האחרון.

## קישורים חיצוניים

* 

קטגוריה:מפיקי קולנוע אמריקאים
קטגוריה:בוגרי בית הספר לעיצוב של רוד איילנד
קטגוריה:אווטאר (סדרת טלוויזיה)
קטגוריה:האגדה של קורה
קטגוריה:אווטאר: כשף האוויר האחרון (זיכיון)
קטגוריה:אמריקאים שנולדו ב-1974
יחסי טונגה–טורקיה

**יחסי טונגה–טורקיה** הם היחסים הדיפלומטיים הרשמיים שבין שבין **[[טונגה|ממלכת טונגה]]** לבין **[[טורקיה|הרפובליקה הטורקית]]**.

## סקירה כללית
היחסים הדיפלומטיים הרשמיים שבין הרפובליקה הטורקית לבין ממלכת טונגה כוננו ב-26 בינואר 1976.

עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורום "טיקה" בו תורמת טורקיה מכספה למען התפתחות אזור האוקיינוס השקט, בו נמצאת טונגה. טורקיה תרמה בשנת 2014 כ-50,000 דולר לטונגה, על מנת לעזור בשיקום האי לאחר ציקלון קשה.

## ביקורים מדרג גבוה
### מטונגה לטורקיה
* סיון וונה פאוטציה, שרת הצדק והשוויון הטונגנית (2016)

## נציגויות דיפלומטיות
* טורקיה אינה מיוצגת בטונגה, הן בדרג השגרירות והן בדרג הקונסולרי. טורקיה האמינה את שגרירותה שבוולינגטון, בירת ניו זילנד, על טונגה.
* טונגה אינה מיוצגת בטורקיה, הן בדרג השגרירות והן בדרג הקונסולרי.

## קישורים חיצוניים
* היחסים שבין טורקיה לטונגה, אתר משרד החוץ הטורקי

קטגוריה:ערכים ללא קטגוריות פיזיות - יחסי חוץ
יחסי איי שלמה – טורקיה

**יחסי איי שלמה–טורקיה** הם היחסים הדיפלומטיים הרשמיים שבין **[[איי שלמה]]** לבין **[[טורקיה|הרפובליקה הטורקית]]**.

## סקירה כללית
היחסים הדיפלומטיים הרשמיים שבין הרפובליקה הטורקית לבין איי שלמה כוננו ב-8 במרץ 1979.

עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורום "טיקה" בו תורמת טורקיה מכספה למען התפתחות אזור האוקיינוס השקט, בו נמצאת איי שלמה.

בשנת 2008 אירחה טורקיה פגישה של השרים לענייני חוץ באיי האוקיינוס השקט באיסטנבול שהפגישה לראשונה את גורמי איי טורקיה ואיי האוקיינוס השקט במסגרת בינלאומית.

בשנת 2013, רהה קסקינטה, השגריר הטורקי החדש באיי שלמה, הודיע על נחישותה של טורקיה להרחיב את הקשר עם איי שלמה בזמן שננקטו צעדים לשתי המדינות לחתימה על מזכר הבנות.

בשנת 2014, טורקיה העניקה סיוע ישיר לאיי שלמה במהלך השיטפונות באפריל. טורקיה סייעה גם לאחד מבתי החולים המחוזיים בהסעים.

## ביקורים מדרג גבוה
### מאיי שלמה לטורקיה
* מלכיור מטאקי, ראש מחלקת הסביבה בממשלת איי שלמה (2016)

## נציגויות דיפלומטיות
* טורקיה אינה מיוצגת באיי שלמה, הן בדרג השגרירות והן בדרג הקונסולרי. טורקיה האמינה את שגרירותה שבקנברה, בירת אוסטרליה, על איי שלמה.
* איי שלמה אינה מיוצגת בטורקיה, הן בדרג השגרירות והן בדרג הקונסולרי.

## קישורים חיצוניים
* היחסים שבין טורקיה לאיי שלמה, אתר משרד החוץ הטורקי

## הערות שוליים

קטגוריה:ערכים ללא קטגוריות פיזיות - יחסי חוץ
עזאזל ג'ייקובס

**עזאזל ג'ייקובס** (באנגלית: **Azazel Jacobs**; נולד ב-1 בינואר 1972)  הוא במאי קולנוע ותסריטאי יהודי-אמריקאי. 

## ביוגרפיה
עזאזל ג'ייקובס גדל בניו יורק.  הוא בנם של פלו ושל הקולנוען קן ג'ייקובס .

גייקובס הוא קולנוען בז'אנדר הקולנוע העצמאי.

בשנת 2008 יצא לאור סרטו Momma's Man. הסרט השתתף בפסטיבל הקולנוע סאנדנס. הסרט צולם בבית הוריו במנהטן והוריו גילמו בו את זוג ההורים.

בשנת 2011 יצא סרטו "Terri". 

בשנת 2014 לראשונה נטל חלק בתעשיית הטלוויזיה, הוא ביים והשתתף בכתיבת סדרת הקומדיה הבריטית "Doll & Em".

בשנת 2017 יצא לאקרנים סרטו "זוג אוהבים". 

## פילמוגרפיה
### סרטים באורך מלא
* Nobody Needs to Know (2003)
* Goodtimeskid  (2005)
* Momma's Man  (2008)
* Terri (2011)
*זוג אוהבים (2017)
* יציאה צרפתית (2021)
* שלוש בנותיו (אנ') (2023)

### סרטים קצרים
* Kirk and Kerry  (1997)
* Danger 44   (1999)
* Dear Mexico  (2000)
* Message Machine  (2002)
* Oh Wee!  (2003)

### סדרות טלוויזיה
* Doll & Em  (2014)
* האחות הטובה יותר (אנ') (2025)

## פרסים ומועמדויות

## קישורים חיצוניים

## הערות שוליים

קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:בוגרי אוניברסיטת המדינה של ניו יורק בפרצ'ס
קטגוריה:זוכי פרס גות'הם
קטגוריה:אמריקאים שנולדו ב-1972
יחסי איי מרשל – טורקיה

**יחסי איי מרשל–טורקיה** הם היחסים הדיפלומטיים הרשמיים שבין **[[איי מרשל|רפובליקת איי מרשל]]** לבין **[[טורקיה|הרפובליקה הטורקית]]**.

## סקירה כללית
בין הרפובליקה הטורקית לבין רפובליקת איי מרשל מתקיימים יחסים דיפלומטיים רשמיים ומלאים.

עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורום "טיקה" בו תורמת טורקיה מכספה למען התפתחות אזור האוקיינוס השקט, בו נמצאת איי מרשל. היחסים הדיפלומטיים בין איי מרשל לטורקיה כוננו בטקס חגיגי שנערך באיסטנבול ב-9 באפריל 2008, בין שני הצדדים נחתם מזכר הבנות מיוחד.

## ביקורים מדרג גבוה
### מאיי מרשל לטורקיה
* טוני דברום, שר החוץ של איי מרשל (2014)
* מטלן זקהארס, עוזר הנשיא של איי מרשל (2016)

## נציגויות דיפלומטיות
* טורקיה אינה מיוצגת באיי מרשל בדרג השגרירות. טורקיה מיוצגת באיי מרשל בדרג הקונסולרי באמצעות קונסוליה רשמית שהיא מחזיקה במג'ורו, בירת המדינה. טורקיה האמינה את שגרירותה שבקנברה, בירת אוסטרליה, על איי מרשל.
* איי מרשל אינה מיוצגת בטורקיה בדרג השגרירות. איי מרשל מיוצגת בטורקיה באמצעות קונסוליית כבוד שהיא מחזיקה באיסטנבול.

## קישורים חיצוניים
* היחסים שבין טורקיה לאיי מרשל, אתר משרד החוץ הטורקי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–קיריבטי

**יחסי טורקיה–קיריבטי** הם היחסים הדיפלומטיים הרשמיים שבין **[[טורקיה|הרפובליקה הטורקית]]** לבין **[[קיריבטי|הרפובליקה של קיריבטי]]**.

## סקירה כללית
היחסים הדיפלומטיים הרשמיים שבין הרפובליקה הטורקית לבין הרפובליקה של קיריבטי כוננו בשנת 2008.

עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורומים שונים בהם תורמת טורקיה מכספה למען התפתחות אזור האוקיינוס השקט, בו נמצאת קיריבטי.

## ביקורים מדרג גבוה
### מקיריבטי לטורקיה
* קוראיטי בניאטו, שר החוץ של קיריבטי (2008)
* אנוטה טונג , נשיא קיריבטי (2014)
* טיואי טואטו , שר הכלכלה של קיריבטי (2016)

## נציגויות דיפלומטיות
* טורקיה אינה מיוצגת בקיריבטי, הן בדרג השגרירות והן בדרג הקונסולרי. טורקיה האמינה את שגרירותה שבקנברה, בירת אוסטרליה, על קיריבטי.
* קיריבטי אינה מיוצגת בטורקיה, הן בדרג השגרירות והן בדרג הקונסולרי.

## קישורים חיצוניים
* היחסים שבין טורקיה לקיריבטי, אתר משרד החוץ הטורקי

קטגוריה:ערכים ללא קטגוריות פיזיות - יחסי חוץ
החשמלית של מוסקבה

**רשת החשמליות במוסקבה** (ברוסית: **Московский трамвай**), המחולקת לשתי רשתות משנה, היא מרכיב מרכזי במערכת התחבורה הציבורית במוסקבה, עיר הבירה של רוסיה. היא נפתחה בשנת 1872 ומופעלת מאז 1958 על ידי Mosgortrans, חברה בבעלות המדינה.

## סקירה כללית
[|ממוזער|250px|חשמלית [מכונית אוטונומית|אוטונומית בקו מס' 10]]    
לשתי רשתות המשנה אורך מסלול משולב כולל של 181 קילומטרים, מה שהופך אותה לרשת לרביעית בגודלה בעולם, אחרי הרשתות במלבורן, סנקט פטרבורג וברלין.

החשמלית היא היסטורית הסוג השני של תחבורה להובלת נוסעים עירונית במוסקבה, ממשיכת דרכה של *הקונקה* (רשת קרונות שהובלה על ידי סוסים). עם זאת, הופעתן במוסקבה בתחילת המאה ה-20 של מסילות ברזל הפריעה להתפתחות קווי חשמלית. לצורך הנחת קווי חשמלית היה צורך תחילה לשחרר את הדרכים ממסלולי סוסים. בשנת 1901 רכשה העירייה את שירותי חברת מניות משותפת בלגית.

בנובמבר 1905, מיד לאחר אירועי אוקטובר, נבחר ראש העיר החדש ניקולאי גוצ'קוב. טקס השבעתו חפף עם הפעולות המהפכניות של הפועלים במוסקבה בנובמבר – דצמבר 1905. ברגע שחיי העיר חזרו לשגרה, הורה ניקולאי להמשיך בהנחת פסי החשמלית. בחודש פברואר 1907, נחנכה תנועת החשמליות מרחוב מיאסניצקה, לרחוב סרטנקה ורחוב לוביאנקה. מסלולי החשמלית הראשונים קישרו בין פרברי טבעת הגן למרכז העיר.

ב-18 במאי 1910 קיבלה מועצת העיר את הצעתו של גוצ'קוב לארח בשנת 1912 במוסקבה, קונגרס של חברות החשמלית. עד 1910 רשת הקווים הצפופה נצפתה בחלק המערבי של המרכז עם היווצרות רשתות בטבעות הגן ושדרות. בשנת 1918 אורכם הכולל של קווי החשמלית בעיר הסתכם ב-323 קילומטרים, בשנת 1926 אורך המסילה גדל ל-395 קילומטרים. בשנת 1918 היו 475 קרונות, ובשנת 1926 - 764. המהירות הממוצעת של החשמליות עלתה משבעה קמ"ש ב-1918 ל-12 קמ"ש ב-1926.

בסוף שנות ה-40 של המאה ה-20 אורך קווי החשמלית הגיע לשיא של כ-450 ק"מ. מאז מספר קווים בוטלו. בתקופת יורי לוז'קוב כראש העיר מגמה זו התרחבה. החל משנת 2012 עם מינוי של מקסים ליקסוטוב לראש מחלקת התחבורה החלה תקופה פיתוח חדשה של המערכת ונקנה ציוד חדש.

## קישורים חיצוניים

*  
* החשמליות של מוסקבה באתר *UrbanRail.net*
* המפה הרשמית הראשונה של רשת החשמלית במוסקבה (מאז 02.02.24)

## הערות שוליים

קטגוריה:מוסקבה: רכבות
קטגוריה:חשמליות
קאי לאן

**קאי לאן** (באנגלית: **Ni Hao, Kai-Lan**) היא סדרת אנימציה אינטראקטיביות אמריקאית-קנדית לילדים משנת 2007 המושפעת מאנימה. הסדרה מבוססת על זיכרונות הילדות של יוצרת הסדרה, קרן צ'או, שגדלה במשק בית תרבותי אמריקאי-סיני. הסדרה גם מבוססת על סדרת אנימציה קצרה בשם "Downward Doghouse". במהלך כל פרק בסדרה, קאי לאן וחבריה יוצאים להרפתקאות, שרים ולומדים ומלמדים את השפה הסינית.

הסדרה שודרה לראשונה בערוץ הקנדי Treehouse TV, ולאחר מכן שודרה בערוץ ניקלודיאון האמריקאי החל מה-5 בנובמבר 2007 עד ה-4 בנובמבר 2011. בישראל הסדרה שודרה בדיבוב לעברית בערוץ ניקלודיאון, ולאחר מכן בערוץ ניק ג'וניור החל משנת 2009 עד שנת 2012. בנוסף לקנדה, ארצות הברית וישראל, הסדרה שודרה במדינות נוספות, ביניהן איטליה וצרפת.

לסדרה נוצרו שתי עונות ו-40 פרקים באורך 24 דקות. על בסיס הסדרה הופצו DVD, בובות, בגדים ומוצרים נוספים.

## תקציר העלילה
הסדרה עוסקת בילדה בשם קאי לאן, ילדה המתגוררת עם חבריה בקליפורניה (על פי מה שנאמר בסוף העונה הראשונה) איתם היא מציגה לצופים את השפה הסינית יחד עם אלמנטים של תרבות וערכים סיניים. במהלך הסדרה נשבר הקיר הרביעי, וקאי לאן וחבריה פונים לצופים וחוזרים על מילים מסוימות בשפה הסינית.

## דמויות ראשיות
* **קאי לאן (Kai-Lan)** - ילדה צעירה, שובבה והרפתקנית עם לב גדול. היא דוברת עברית (אנגלית בגרסת המקור) וגם מנדרינית. במהלך הסדרה היא ממלמדת את הצופים ואת חבריה בעלי החיים את שפתה ותרבותה.
* **יה-יה (Ye-Ye)** - סבא של קאי לאן. הוא נולד בהונג קונג ומעביר באהבה את המסורת שלו לנכדתו.
* **רינטו (Rintoo)** - נמר אימפולסיבי צעיר שפועל לעיתים קרובות לפני שהוא חושב.
* **טולי (Tolee)** - קואלה אפור שאוהב פנדות ופירות, בעיקר תפוחים, בננות ואננס. הוא אינטליגנטי בעל רעיונות טובים.
* **הוהו (Hoho)** - קוף לבן שהכי צעיר מבין חבריה של קאי לאן. הוא מלא אנרגיה ונהנה להיות במרכז תשומת הלב.
* **לולו (Lulu)** - קרנפה ורודה בעלת בלון אדום שקשור סביב קרנה, דבר המסייע לה לעוף בשמיים. מאוד אנרגטית ומתוקה.

## מדבבים
במאי הדיבוב בעברית היו אפרת קרצמן ועמיחי בר טוב ומפיקת הדיבוב הייתה אסנת סדן.

בדיבוב העברי דיבבו גם דן קיזלר, מיכל מוכתר (2009 - 2010), מיכל רשף, עדי קוזלובסקי ועידו גביש בתור מלך הקופים (2012).

## שידור

## פרסים ומועמדויות

## קישורים חיצוניים
* 

* 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:ניקלודיאון: תוכניות וסדרות
קטגוריה:ניק ג'וניור: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2008
קטגוריה:ניק ג'וניור: תוכניות רכש
פרידריך רוזן

**פרידריך רוזן** (בגרמנית: **Friedrich Rosen**; 30 באוגוסט 1856 – 27 בנובמבר 1935) היה מזרחן, דיפלומט ופוליטיקאי גרמני, שכיהן כשר החוץ של רפובליקת ויימאר בשנת 1921.

## קורות חיים
רוזן נולד בלייפציג לגאורג רוזן שהיה מזרחן, ולבתו של איגנץ מושלס, מומר יהודי שהתגורר באנגליה. הוא גדל בירושלים בה אביו כיהן כקונסול גרמניה, ולמד ארבע שפות: גרמנית, אנגלית, ערבית וטורקית. הוא למד שפות מזרחיות ומודרניות מזרחנות באוניברסיטת הומבולדט של ברלין, אוניברסיטת לייפציג, אוניברסיטת גטינגן וסורבון. לאחר שסיים את לימודיו, עבד כמורה פרטי לילדיו של פרדריק המילטון-טמפל-בלקווד, בלונדון. משנת 1887 היה מרצה לאורדו ופרסית באוניברסיטת הומבולדט של ברלין. בשנת 1890 מונה לנציג הגרמני בביירות. בתפקידו זה ליווה את גרטרוד בל בביקורה בארץ ישראל בשנת 1897. בעקבות מסע וילהלם השני לארץ ישראל מצא רוזן חן בעיני הקיסר והוא קודם במשרד החוץ הגרמני. לימים כתב רוזן בזיכרונותיו, כי לא הוא אשר הדריך את הקיסר בביקור בארץ ישראל וכי הקיסר בלבל בינו ובין אדם אחר. בשנת 1899 מונה לקונסול גרמניה בירושלים.

בשנת 1904, עבד במחלקת המזרח התיכון של משרד החוץ הגרמני. הוא נפגש עם הדירקטור אויהאגען, גרמני שהציג בפניו תוכנית ליישוב המוני יהודים בארץ ישראל. הוא הביע עניין בתוכנית והעניק לו 12,000 מרק לקידום הרעיון. בשנים 1904–1905 הוא עמד בראש המשלחת המסחרית הגרמנית למנליק השני, קיסר אתיופיה ולאחר מכן היה נציג גרמניה בטנג'יר. בשנים 1910–1912 היה שגריר גרמניה בבוקרשט, בשנים 1912–1916 היה שגריר גרמניה בליסבון, ומצא עצמו מוחה שוב ושוב נגד צעדים של פורטוגל שנתפסו על ידי גרמניה כמפירים את הנייטרליות של פורטוגל במלחמת העולם הראשונה. במרץ 1916, בעקבות הכרזת המלחמה של גרמניה על פורטוגל, שב רוזן לגרמניה ונשלח לכהן כשגריר גרמניה בהולנד. בתחילת 1920 בקשו בגרמניה למנותו לשגריר גרמניה במדריד, אולם ממשלת ספרד סירבה לקבלו. במאי 1921 מונה לשר החוץ של גרמניה, תפקיד בו החזיק עד התפטרות בממשלה באוקטובר 1921.

## קישורים חיצוניים

## הערות שוליים

קטגוריה:מזרחנים גרמנים
קטגוריה:שרי החוץ של רפובליקת ויימאר
קטגוריה:קונסולים בארץ ישראל
קטגוריה:שגרירי גרמניה
קטגוריה:שגרירים ברומניה
קטגוריה:שגרירים בהולנד
קטגוריה:שגרירים בפורטוגל
קטגוריה:ציונים גרמנים
קטגוריה:בוגרי אוניברסיטת גטינגן
קטגוריה:בוגרי אוניברסיטת ברלין
קטגוריה:גרמנים שנולדו ב-1856
קטגוריה:גרמנים שנפטרו ב-1935
יחסי טורקיה – פפואה גינאה החדשה

**יחסי טורקיה–פפואה גינאה החדשה** הם היחסים הדיפלומטיים הרשמיים שבין **[[טורקיה|הרפובליקה הטורקית]]** לבין **[[פפואה גינאה החדשה]]**.

## סקירה כללית
היחסים הדיפלומטיים הרשמיים שבין הרפובליקה הטורקית לבין פפואה גינאה החדשה כוננו ב-30 במאי 1979.

עיקר שיתופי הפעולה שבין שתי המדינות נעשים בפורומים בינלאומיים כגון האומות המאוחדות ופורומים שונים בהם תורמת טורקיה מכספה למען התפתחות אזור האוקיינוס השקט, בו נמצאת פפואה גינאה החדשה.

## ביקורים מדרג גבוה
### מפפואה גינאה החדשה לטורקיה
* סאם אבל , שר החוץ הפפואני (2008)

## נציגויות דיפלומטיות
* טורקיה אינה מיוצגת בפפואה גינאה החדשה, הן בדרג השגרירות והן בדרג הקונסולרי. טורקיה האמינה את שגרירותה שבקנברה, בירת אוסטרליה, על פפואה גינאה החדשה.
* פפואה גינאה החדשה אינה מיוצגת בטורקיה בדרג השגרירות. פפואה גינאה החדשה מיוצגת בטורקיה בדרג הקונסולרי באמצעות קונסוליה שהיא מחזיקה באיסטנבול.

## קישורים חיצוניים
* היחסים שבין טורקיה לפפואה גינאה החדשה, אתר משרד החוץ הטורקי

קטגוריה:ערכים ללא קטגוריות פיזיות - יחסי חוץ
חיתול למבוגרים

**חיתול למבוגרים** הוא חיתול המיועד בדרך כלל למבוגרים הסובלים מבעיות רפואיות או נכויות שונות, כגון בריחת שתן, שלשול קשה או דמנציה. חיתולים אלו מגיעים בצורות שונות, כשחלקם דומים לחיתולי ילדים מסורתיים, חלקם לתחתונים וחלקם לתחבושות היגייניות. בחיתולים מעורבת בדרך כלל אבקת פולימר לספיגת נוזלים.

## מסחר
ב-2016 עמד היקף הסחר בחיתולים למבוגרים על 9.8 מיליארד דולר, כשביפן לבדה עמד היקף הסחר על 1.8 מיליארד דולר.

## משתמשים
רוב המשתמשים בחיתולים למבוגרים אלו מבוגרים הסובלים ממצבים רפואיים הגורמים להם לחוות בריחת שתן או צואה, והם זקוקים לחיתולים מכיוון שאינם מסוגלים לשלוט על שלפוחית השתן או המעי שלהם. גם אנשים שאינם יכולים לרדת מהמיטה או כאלו המשתמשים בכיסאות גלגלים משתמשים בחיתולים, משום שאינם יכולים לגשת לשירותים באופן עצמאי. אנשים עם לקות קוגניטיבית, כמו דמנציה, עשויים להזדקק לחיתולים מכיוון שהם עשויים לא להכיר בצורך שלהם להגיע לשירותים.

### משתמשים נוספים
* אסטרונאוטים גם כן משתמשים בחיתולים למבוגרים בזמן ההמראה ובזמן פעילות חוץ-רכבית. החיתולים האלו יכולים להכיל עד פי 400 ממשקלם, והן פותחו כך שאסטרונאוטים יוכלו להישאר בפעילות חוץ-רכבית במשך שש שעות לפחות. במקור, רק אסטרונאוטיות היו לובשות חיתולים, מכיוון שמכשירי איסוף הצואה ששימשו גברים לא היו מתאימים לנשים; עם זאת, דיווחים על נוחותם ויעילותם שכנעו בסופו של דבר גם את הגברים להתחיל ללבוש חיתולים.   המודעות הציבורית לחיתולי אסטרונאוטים עלתה משמעותית בעקבות מעצרה של ליסה נוואק, אסטרונאוטית של נאס"א שהואשמה בחטיפה ובניסיון רצח שדווח כי נסעה 900 מיילים עם חיתול למבוגרים, כך שלא הייתה צריכה לעצור להשתין.
* אנשים בעלי פטיש לחיתולים  משתמשים בחיתולים למבוגרים.

## קישורים חיצוניים

## הערות שוליים

קטגוריה:ביגוד
קטגוריה:היגיינה
קטגוריה:מוצרים חד-פעמיים
המנון קיריבטי

**ה[[המנון לאומי|המנון הלאומי]] של [[קיריבטי]]** הקרוי בשם "**עמדי קיריבטי**" נכתב והולחן על ידי הפוליטיקאי הקיריביטי אוריאום טמוארה לוטבה (1910–1988). ההמנון קיבל מעמד רשמי ב-12 ביולי 1979.

## מילות ההמנון

## הערות שוליים

קיריבטי
קטגוריה:קיריבטי: סמלים לאומיים
המנון פיג'י

**ה[[המנון לאומי|המנון הלאומי]] של [[פיג'י]]** הקרוי בשם "**אלוהים ברך את פיג'י**" נכתב על ידי מיכאל פרנסיס אלכסנדר פרסקוט ללחנו של השיר הנוצרי "גרים בארץ בעולה" שכתב והלחין צ'ארלס אוסטין מיילס. לחן ההמנון אומץ משיר נוצרי-דתי בעקבות השפעת הנצרות על פיג'י.

קיימים שלושה נוסחים עיקריים להמנון: נוסח בשפה האנגלית, בשפה הפיג'ית ובשפה ההינדית. הגרסה האנגלית היא הנפוצה ביותר, את הגרסה הפיג'ית שרים לעיתים נדירות. בשנת 2008, הוצע לתרגם את ההמנון גם להינדית כיוון שגם היא שפה רשמית בפיג'י.

מילות השיר בשפה האנגלית והפיג'ית אינן תרגומים אחת של השנייה ולמעשה קיים ביניהן דמיון מועט.

## היסטוריה
לחן ההמנון של פיג'י אומץ מהשיר "גרים בארץ בעולה" (Dwelling in Beulah Land) שנכתב והולחן ב-1911 על ידי צ'ארלס אוסטין מיילס. מילות ההמנון נכתבו לאחר מכן על ידי מיכאל פרנסיס אלכסנדר פרסקוט ללחן זה וזכו במקום הראשון בתחרות הכלל מדינית לכתיבת ההמנון שנערכה לפני קבלת העצמאות של פיג'י באוקטובר 1970.

## מילות ההמנון

### הגרסה האנגלית

### הגרסה הפיג'ית

## הערות שוליים

פיג'י
קטגוריה:פיג'י: סמלים לאומיים
קרטיגנין

**קרטיגנין**, **קרטיגני**, **קרטיגנא** או **קרתיגנא** הייתה עיר שהתקיימה בה בתקופת התלמוד קהילה יהודית, וממנה יצאו כמה אמוראים. מיקומה שנוי במחלוקת.

## אזכורים במקורות חז"ל
העיר מוזכרת בעיקר בהקשר לאמוראים שיצאו ממנה: רבי יצחק דמן קרטיגנין, רבי אבא מקרטיגנא ורבי חנא קרטיגנאה.
* אמר רב יהודה: מצור ועד קרטיגני מכירין את ישראל ואת אביהם שבשמים, ומצור כלפי מערב, ומקרטיגני כלפי מזרח, אין מכירין את ישראל ולא את אביהן שבשמים

רש"י מסביר, שכוונת רב יהודה היא שבקרתיגנא "מכירים בכבודם הראשון" של ישראל, ולכן "אין מכבידין עולם".
* במדרש ויקרא רבה מסופר:

## זיהוי
לגבי זיהויה של קרטיגנין קיימת מחלוקת בין החוקרים: רבי אשתורי הפרחי זיהה אותה עם העיר הצפון אפריקאית קרתגו (כיום בתוניסיה), ובעקבותיו צעדו חוקרים ומחברים רבים. חיזוק מן התלמוד לזיהוי זה מופיע במסכת תמיד, שם מובא הסיפור שהובא לעיל מויקרא רבה, אלא שעיר הנשים שאליה הגיע אלכסנדר מכונה שם "אפריקי".

יש המזהים את קרטיגנין עם קרטחנה (קרתגו החדשה) שבאספמיה (כיום בספרד). לדברי חוקרים אלו שימש השם "קרטיגנא" בתקופות מסוימות ככינוי כללי לגולה היהודית בספרד, בדומה לכינוי "אספמיה".

לעומת הרואים את קרטיגנין כעיר במערב אגן הים התיכון, רבי עזריה מן האדומים זיהה את מיקומה דווקא במזרח, וזאת על פי דברי התלמוד במסכת מנחות שהובאו לעיל, שמהם משמע שקרטיגני היא עיר מזרחית. לכן, יש המזהים את קרטיגני באזור הרי כורדיסטן או בארמניה.

## הערות שוליים

קטגוריה:קהילות יהודיות בתוניסיה
קטגוריה:תקופת המשנה והתלמוד
Electrecord

**Electrecord** היא חברת תקליטים רומנית.

החברה הוקמה בשנת 1932 על ידי איש העסקים היהודי נתן מישונזניקי. בשנים 1939–1940 הוצאו כ-70 אלף תקליטים בשנה. לאחר מלחמת העולם השנייה החברה הועברה לבעלות ממשלתית והייתה חברת התקליטים היחידה במדינה. החברה נדרשה להוציא תקליטים של יצירות מאירופה וארצות הברית. התקליטים היו ברמת איכות ירודה, ולמרות זאת זכו להצלחה גדולה במדינה. היא הוציאה סדרות של תקליטים ולהצלחה הגדולה ביותר זכתה סדרה Formaţii de muzică pop. בנוסף לכך, החברה הוציאה תקליטים של מוזיקאים קלאסיים סובייטים.

באותה תקופה כל מוזיקאי רומני היה מוציא תקליטים בחברה זו. לאחר שנת 1990 קמו חברות נוספות ו-Electrecord איבדה בהדרגה חלקי שוק משמעותיים. רוב התקליטים שהוצאו בתקופה זו היו הוצאות מחדש של להיטי העבר.

בין הזמרים הרומנים שהוציאו עם חברה זו יצירות לאחרונה ניתן לציין את ז'אן דה לה קראיובה.

## קישורים חיצוניים

* 

קטגוריה:חברות תקליטים
קטגוריה:רומניה: תרבות
קטגוריה:חברות רומניות
שרון שטיימן

[ממוזער|שמאל|המנצחות במשחה ל-200 מטר פרפר, אליפות ישראל בשחייה, דצמבר 2017. מימין: שרון שטיימן, [מאי לווי וקטרין שפיר.|250px]]
**שרון שטיימן** (נולדה ב-16 בנובמבר 2005) היא אלופת ישראל בשחייה (2018) במשחה ל-200 מטר פרפר.

## ביוגרפיה
שטיימן התאמנה בקבוצת הפועל פליפר חדרה בהדרכתה של לודמילה טקצ'ב ומשנת 2020 מתאמנת בפנימיית מכון וינגייט.

### 2017
באליפות ישראל בשחייה (בריכת 25 מטר) שנערכה בווינגייט בסוף דצמבר אותה שנה זכתה שטיימן במדליית ארד במשחה ל-200 מטר פרפר בשיא ישראלי חדש לגילאי 12 ו-13 של 2:17.73 דקות, אחרי מאי לווי ממכבי קריית אונו שקבעה שיא ישראלי חדש לגילאי 16 ו-17 של 16 2:13.15 דקות וקטרין שפיר ממכבי נהריה (2:15.53 דקות).

### 2018
באליפות הים התיכון -"גביע קומן" (נערות עד גיל 14) שנערך בלימסול, קפריסין ביוני 2018 זכתה שטיימן במדליית ארד במשחה ל-200 מטר פרפר בשיא אישי חדש של 2:19.47 דקות. נוסף לכך היא סיימה במקום שמיני במשחה ל-100 מטר פרפר בתוצאה של 1:05.73 דקות.

#### אלופת ישראל
באליפות ישראל שנערכה ביולי אותה שנה היא זכתה במדליית זהב במשחה ל-200 מטר פרפר בשיא ישראלי חדש לגילאי 13 של 2:17.99 דקות, לפני מאי לווי (2:19.08 דקות) וקטרין שפיר (2:19.30 דקות). נוסף לכך, היא סיימה במקום שביעי במשחה ל-100 מטר פרפר בתוצאה של 1:05.23 דקות.

### 2019
באליפות הים התיכון -"גביע קומן" (נערות עד גיל 14) (נערות עד גיל 14) שנערכה בבורגס, בולגריה ביוני 2019 סיימה שטיימן במקום רביעי במשחה ל-200 מטר פרפר בשיא אישי חדש של 2:17.45 דקות ובמקום חמישי במשחה ל-100 מטר פרפר בתוצאה של 1:03.56 דקות.

בפסטיבל האולימפי האירופי לנוער (נערות עד גיל 15) שנערך בבאקו, אזרבייג'ן בסוף יולי היא סיימה במקום שישי במשחה ל-200 מטר פרפר בשיא ישראלי חדש לגילאי 14–16 של 2:14.45 דקות. כבר בשלב המוקדמות היא קבעה, תוצאה של 2:15.43 דקות ועלתה מהמקום הרביעי. נוסף לכך, היא סיימה במקום 15 במשחה ל-100 מטר פרפר בתוצאה של 1:02.99 דקות.

באליפות ישראל בשחייה שנערכה באוגוסט אותה שנה היא זכתה בשתי מדליות כסף, במשחה ל-100 מטר פרפר בשיא אישי חדש של 1:02.36 דקות, אחרי לאה פולונסקי ממכבי חיפה (1:00.48 דקות) ולפני איטל שפושניקוב מהפועל ירושלים (1:02.40 דקות) ובמשחה ל-200 מטר פרפר 2:14.86 דקות, אחרי לאה פולונסקי (2:14.23 דקות) ולפני הראל רז מהפועל קריית אתא (2:20.36 דקות).

### 2021
באליפות אירופה (בריכת 25 מטר) שנערכה בקאזאן, רוסיה בתחילת נובמבר 2021 סיימה במקום 16 במשחה ל-200 מטר פרפר בתוצאה של 2:13.94 דקות, בשלב המוקדמות היא קבעה שיא אישי חדש של 2:13.72 דקות ועלתה מהמקום 15 לשלב חצי הגמר. נוסף לכך, היא סיימה במקום 22 במשחה ל-100 מטר פרפר בשיא אישי חדש של 1:01.45 דקות.

## קישורים חיצוניים

* שרון שטיימן, באתר *Swimrankings* 

קטגוריה:שחייניות פרפר ישראליות
קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:ישראליות שנולדו ב-2005
קטגוריה:ישראלים שנולדו ב-2005
לימון לימונרו

"**Limón limonero**" (בעברית: "**לימון**", "**עץ לימון**", "**לימון פורח**") הוא פסודובלה ספרדי, שהוקלט בשנת 1936, וזכה גם לנוסח עברי בשנת 1952.

## הגרסה הספרדית
השיר חובר על ידי סיקסטו קנטבראנה (Cantabrana Ruíz-Aguirre, Sixto 1890-1965) ורמון פרליו (Ramón Perelló y Ródenas 1903-1978),

הולחן בידי חואן מוסטאסו (Juan Mostazo Morales 1903-1938), ובוצע לראשונה בפי קונצ'יטה פיקר (María de la Concepción Piquer López 1908-1990)
.

ב-1938 נכלל ביצוע של השיר בפי אסטרלייטה קאסטרו (Estrellita Castro 1912-1983) בסרט בשם Mariquilla Terremoto (מריקיליה רעידת אדמה). הסרט אבד במהלך מלחמת האזרחים הספרדית והוקלט מחדש בפי הזמרת ב-1963
.

לשיר יש ביצועים נוספים שחלקם מושרים כמו הגרסה המקורית בגוף ראשון, וחלקם בשינויים המתבקשים - בגוף שלישי.

### תרגום השיר לעברית

## הגרסה העברית
הנוסח העברי נכתב בידי אברהם ברושי. לילית נגר ביצעה אותו לראשונה בשנת 1952. גם גבי ברלין ביצע אותו.

שם השיר מוזכר בשיר "תל אביב רומנסרו" (מילים: יורם טהרלב, לחן: נורית הירש) ששר חיים משה.

## הריקוד
ריקוד הזוגות המקובל בהרקדות בארץ חובר בידי ספי אביב בשנת 1994
.

## קישורים חיצוניים

* "'''לימון פורח'''", באתר הספרייה הלאומית
* מילות השיר, באתר שירונט
* מילות השיר והאזנה לו, באתר זמרשת

### ביצוע בעברית
* 

### ביצוע בספרדית
* 
* 

## הערות שוליים

קטגוריה:שירי 1936
קטגוריה:שירי לילית נגר
קטגוריה:שירים בעברית
קטגוריה:שירים בספרדית
אינגבורג

**אינגבורג** (בהולנדית: **Ingeborg**; נולדה ב-15 באוקטובר 1966) היא זמרת בלגית.

## ביוגרפיה
אינגבורג נולדה בעיר מנן שבפלנדריה. היא למדה ב-Studio Herman Teirlinck, בית ספר למוזיקה ואומנויות הבמה באנטוורפן. ביחד עמה למד הזמר ההולנדי סטף בוס (Stef Bos), ביחד עמו היא הקימה את ההרכב המוזיקלי "Zwiep en Brons" והם זכו בפרס חבר השופטים בפסטיבל בליידן.

באירוויזיון 1989 ייצגה את בלגיה עם השיר "Door de wind" ודורגה במקום ה-19.

ב-1990 החלה לעבוד כמגישה ב-"VTM", ערוץ טלוויזיה דובר פלמית, היא הגישה שם מספר תוכניות, וביניהן תוכנית הילדים "Schuif Af!" אותה הגישה בין 1990–2006.

ב-2002 הוציאה את הסינגל "Zo dichtbij", שדורג גבוה בצעד הפזמונים הפלמי
	
היא נשואה למנהלה רולנד קיירט, ב-1994 נולד להם בן.

## קישורים חיצוניים

* 

* אינגבורג באתר evolutie.ws

קטגוריה:זמרות בלגיות
קטגוריה:זמרות פופ בלגיות
קטגוריה:משתתפי אירוויזיון 1989
קטגוריה:נציגי בלגיה באירוויזיון
קטגוריה:מורים ליוגה
קטגוריה:מנחות טלוויזיה בלגיות
קטגוריה:בלגיות שנולדו ב-1966
עמנואל מנדל באומגרטן

**עמנואל מנדל באומגרטן** (ביידיש: מנחם בוימגארטען; כ"ח בטבת ה'תקפ"ח, 15 בינואר 1828, קרמזיר, מוראביה – 1908, וינה) היה סופר, משורר, עיתונאי ואיש ציבור עברי-אוסטרי.

## קורות חייו
עמנואל מנחם (מנדל) באומגרטן נולד בקרמזיר (Kremsier; כיום, בצ'כיה) למשה (מהרים) ולפעסל.

קיבל חינוך תורני בישיבות שונות לצד חינוך כללי שרכש באופן פרטי. ב-1848 הגיע לוינה, שם עסק במסחר. בד בבד השתתף בשיעורי כלכלה באוניברסיטה והיה מעורב פעיל בתחומי הספרות והעיתונות היהודיים והגרמניים.

עקב פעולותיו הציבוריות והספרותיות הרבות, נבחר בשנת 1861 לכהן במועצת העיר ובכך הפך לאחד מהיהודים הראשונים באוסטריה ששימש בתפקיד זה, ואף זכה לתעודת כבוד מהקיסר פרנץ יוזף הראשון על טיפולו בפצועים של מלחמת אוסטריה-פרוסיה ופעולותיו לטובת הכלל.

שנים רבות שימש כחבר ועד הקהילה בווינה, ואף היה אחד ממייסדי בית המדרש לרבנים וחברת אליאנס של וינה.

באומגרטן פעל רבות לטובת הפליטים שהגיעו לאוסטריה מרוסיה ומרומניה ותמך בהקמת בתי ספר ליהדות גליציה.

### פעילותו הספרותית
עמנואל באומגרטן היה העורך של העיתון הכלכלי-מדיני Der Fortschritt ("ההתקדמות").

בגיל 18 הוציא את ספרו: "רות - מליצה מספרת קורות אלימלך ומשפחתו בארבעה שירים" (העברית).

בשנת 1854 תרגם באומגרטן לגרמנית את הספר "חובות הלבבות" של בחיי אבן יוסף אבן פקודה. באומגרטן הסתמך בעבודה זו על תרגומו העברי של יהודה אבן תיבון.

בשנים 1865–1866 ערך בשיתוף עם אייזיק הירש וייס את הירחון המדעי "בית המדרש", שממנו יצאו ארבע חוברות בלבד. כמו כן, כתב והדפיס מספר שירים ופרסומים בנושאים שונים הקשורים לענייני היהודים כמו התלמוד ועלילות דם. הסופר והפובליציסט ראובן בריינין מתאר את דרך כתיבתו כך: 

בשנת 1895 הוציא לאור את כתב היד של הספר "מגילת סדרים" של אברהם ברודא בן הרב מרדכי לייפניק, על האירועים שהתרחשו טרם גירוש היהודים מאויסא (אוסזי) אשר במדינת מוראביה (כיום חבל ארץ בצ'כיה). באומגרטן מצא את כתב היד בעזבונו של אחד מבני העיר, והוציא את הספר לאור בצירוף מבוא שכתב. בנוסף, הוציא בשנת 1896 את ספרו של ישראל פרנקל, "ישועות ישראל" לתולדות ישראל במוראביה, בתוספת מבוא והערות.[ממוזער|150px| מצבת קברם של עמנואל באומגרטן ורעייתו, דבורה (Lori), בחלק היהודי הישן של [בית הקברות המרכזי בווינה]]

## קישורים חיצוניים

* פרסומיו של עמנואל מנדל באומגרטן בספרייה הלאומית
* 
* Baumgarten, Emanuel Mendel, מתוך האנציקלופדיה יודאיקה באתר Encyclopedia.com 
* 

## הערות שוליים

קטגוריה:יהודים אוסטרים
קטגוריה:סופרים יהודים אוסטרים
קטגוריה:עיתונאים אוסטרים
קטגוריה:אוסטרים שנולדו ב-1828
קטגוריה:אוסטרים שנפטרו ב-1908
לטיסיה בלז'ה

**לטיסיה בלז'ה** (בצרפתית: **Lætitia Bléger**; נולדה ב-10 באפריל 1981) היא דוגמנית צרפתייה שנבחרה לתואר מיס אלזס 2003 ובהמשך מיס צרפת 2004 - זוכה מספר 74 בתואר זה.

## ביוגרפיה
בלז'ה נולדה בקולמר להורים העוסקים בתחום הייננות.

בצעירותה עבדה כדיילת אוויר בחברת התעופה Crossair אך פוטרה לאחר שב-2002 נכנסה החברה לפשיטת רגל. בעקבות הפיטורים, החליטה להרשם לתחרות יופי.

ב-2002 זכתה בתואר סגנית ראשונה בתחרות מיס אלזס. ב-2003 ניסתה את מזלה שוב, זכתה בתחרות מקומית של מיס או-רן ולאחר מכן בתואר מיס אלזס 2003. בזכות כך עלתה להשתתפות בתחרות מיס צרפת בחודש דצמבר של אותה שנה. כשהיא בגיל 22, בתחרות מיס צרפת 2004 שנערכה בדוביל הוכתרה בלז'ה למקום הראשון.

הזכייה בתחרות מיס צרפת אפשרה לבלז'ה לייצג את צרפת ביוני 2004 בתחרות מיס תבל, שם לא העפילה לשלב הגמר (15 המתחרות המובילות).

בינואר 2005 הופיעה בלוח השנה של המגזין "Télé 7 jours".

באפריל 2005 הצטלמה בעירום חלקי למגזין פלייבוי הצרפתי כשעל כתפה נכתב המוטו של הרפובליקה הצרפתית חירות, שוויון, אחווה, דבר שעורר מחלוקת ואף נשקלה לקיחת תואר מיס צרפת ממנה. בסופו של דבר נשלל ממנה התואר לתקופה של שישה חודשים והועבר לסגניתה. לימים, ב-2007 זכתה בלז'ה בתיק משפטי נגד הסוכן שלה לשעבר בטענה למניפולציה בפרשה זו. בעקבות זכייתה בתיק התפייסה עם ג'נבייב דה פונטנה, יושבת ראש ועד מיס צרפת.

בשנת 2005 השתתפה בתוכנית המבצר ובתוכנית המציאות "Première Compagnie" ששודרה בערוץ TF1.

ב-2012 התראיינה לסרט תיעודי על תחרות מיס צרפת.

## קישורים חיצוניים

* לטיסיה בלז'ה באתר Gala

## הערות שוליים

קטגוריה:זוכות מיס צרפת
קטגוריה:משתתפות בתחרות מיס תבל 2004
קטגוריה:דיילי אוויר צרפתים
קטגוריה:צרפתיות שנולדו ב-1981
קטגוריה:צרפתים שנולדו ב-1981